google/wiki40b huggingface dataset:
Luftskipene R31 og R32

Luftskipene R31 og R32 var to stive britiske luftskip,(rigid airhip) bygget i de siste måneder av første verdenskrig His Majesty's Airship R31og R32 De var konstruert ved marinens tegnekontor Royal Corps of Naval Constructors – med assistanse fra en tysk desertør (Herr Müller)) som tidligere hadde arbeidet for den tyske fly-og luftskipfabrikken, Schütte-Lanz. R31 og R32 ble bygget hos Short Brothers i Cardington. Luftskipets ramme var lavet av laminert furu og oppdelt i skott. De laminerte furuspantene var sikret mot vann og varme gjennom impregnering. I skottene var det plassert 21 gassfylte beholdere[1] R3 var det største britiske luftskip som fløy før krigens slutt og disse var de største trekonstruksjoner som da var bygget.

R31

R31  gjennomførte sin første prøvetur på ti timer i juli 1918 under Squadron Leader W.C. Hinks kommando. Skipet oppnådde en toppfart på  70 mph (110 km/t) som var langt over den forventede 50–55 mph (80–89 km/t) og raskere enn noe nnet luftskip på den tid. Hun var opprinnelig drevet med seks 275 hp (205 kW) Rolls-Royce Eagle motorer, men i lys dets ytelse og for å redusere bruken av drivstoff ble en motor fjernet, dermed ble det en reduksjon i maks fart, men fortsatt en tilfredsstilende.65 mph (105 km/t); tilsvarende R32 som ble bygget med seks motorer ble ombygget til fem .

R32

Etter formell aksept av Royal Navy gjorde R32 sin første prøvetur 3. september 1919 og den  6. september fløy hun til RNAS i Pulham, Norfolk. Den 10. september fløy hun i formasjon med R33 over Nederland, Belgia og Nord-Frankrike og tilbake til Pulham. I oktober 1919 ble R32 med resten av luftskipsflåten formelt overlevert Royal Air Force. Så fulgte en periode da luftskipene ble brukt av  National Physical Laboratory for strukturelle tester. Den 29. mars 1920 ble hun fløyet til sin base i Howden, East Yorkshire for utrustning og brukt til opplæring av mannskaper i det amerikanske selskap som hadde kommet for å akseptere R38 (ZR-2). Da den metallbygde R80 ble tilgjengelig, ble bruken av den nå antikverte R32 i trekonstruksjon stoppet og for å spare penger, tatt ut av tjeneste. Skjelletet ble demontert.
Centro Federal de Educação Tecnológica de Minas Gerais

Centro Federal de Educação Tecnológica de Minas Gerais er et delstatseid universitet i Belo Horizonte i den brasilianske delstaten Minas Gerais.
Det ble opprettet i 1910.
Tange

En tange er en topografisk eller geografisk formasjon, en spiss av landet som stikker ut i et vann. Det dreier seg oftest om et langt nes eller odde.
Som stedsnavn, gjerne i sammensatte ord, brukes oftest bestemt form, tangen.
For eksempel Tangen i Stange kommune i Hedemark, eller i sammensatt form, for eksempel Revtangen i Klepp kommune.
Begrepet brukes også om en del av en kniv, ostehøvel eller et annet jern som festes til et handtak eller et skaft. Tangen utgjør da en lang, smal del av kniven, bak selve knivbladet, bankes inn i skaftet, og denne delen av kniven kalles tange.
HMNZS «Aotearoa» (A12)

Navn

HMNZS «Aotearoa» vil bære New Zealands maoriske navn. Aotearoa blir ofte oversatt til «den lange, hvite skyens land».

Design og beskrivelse

«Aotearoa» vil bli verdens første militære skip til å benytte Rolls-Royces Environship-konsept, som inkluderer et nytt bølgebrytende skrog for redusert motstand og drivstofforbruk. Skipet vil også være isforsterket og konstruert for vinteroperasjoner, for å kunne operere i Antarktis' ekstreme klima.
Skipet, på 24.000 tonn, vil levere marinediesel og flydrivstoff sammen med mat og ammunisjon som er lagret i 20-fots containere.

Konstruksjon

Kontrakten ble tildelt Hyundai Heavy Industries ved et Rolls Royce Environship-design, som vant over konkurransen fra Daewoo Shipbuilding & Marine Engineering, som tilbød en variant av BMT-designet Tide-klasse tankskip.
Det Classenske Fideicommis

Det Classenske Fideicommis er en dansk veldedighetsorganisasjon som ble grunnlagt som en stiftelse av generalmajor Johan Frederik Classen ved testament av 28. januar 1789 med tillegg av 23. mars 1792. Her ble det bestemt at hans etterlatte formue skulle organiseres som fideikommiss, som «en bestandig samlet Fond» skal benyttes «til at danne nyttige Mennesker til Statens Bedste, til at understøtte og befordre Vindskibelighed og Arbejdsomhed i de nødvendigste Dele for Landets Vel og til at hjælpe og lindre Fattigdom og Elendighed». Det deler ut ca. to millioner kroner årlig.
Den etterlatte nettoformuen ble gjort opp til en million riksdaler og fondet rådet rundt 1916 over en rentebærende kapital på ca. tre millioner kroner, noe som svarer til ca. 100 millioner kroner i 2005-priser.
Det Classenske Fideicommis eier godsene Corselitze og Næsgaard på Falster og Fuglsang og Priorskov på Lolland. Hvert år deles det ut legater av overskuddet til utdannelsesmessige, sosiale og sunnhetsmessige formål.
Johan Frederik Classens boksamling ble i 1795 gjort offentlig og overført til Det Classenske Bibliotek. Av andre aktiviteter er De Classenske Boliger som ble oppført på Frederiksberg 1866–1880 for arbeiderfamilier. Boligområdet hadde også egen kirke, Classerkirken.
Strand-Ulv

Idrettslaget Strand-Ulv er et norsk idrettslag, stiftet i 1970, på Hatlestrand, Ølve og Varaldsøy. Laget organiserer idretter som volleyball, fotball og orientering.

Strand-Ulv idrettsbane

18. oktober 2014 ble den nye idrettsbanen til Strand-Ulv i Ølve åpnet. Spilleflaten ble oppgradert med kunstgress og flomlys ble installert.
Hisingens fogderi

Hisingens fogderi var det sydligste fogderi i det norske landskapet Båhuslen, beliggende syd for Orust og Tjørns fogderi.
Det ble etter avståelsen av Båhuslen til Sverige i 1658 gitt navn Hisings fögderi.
Syre (bygd)

Syre er ei grend og grunnkrets i Skudenes, like utenfor Skudeneshavn i Karmøy kommune. Grunnkretsen hadde 468 innbyggere i 2001. Hjembygda til Knut Endresen Syre, talsperson for befolkningen i opprøret mot det danske riksstyret i 1801. Landhandel, «Krambuå», fram til 2003, gjort om til grendahus og aktivitetshus. I vest ligger Syreglåna og Syreneset fort.
KNM «Otra» (1939)

Før krigen

Skipet ble bygget sammen med søsterskipet «Rauma» og ble fullført i 1939.

Under invasjonen av Norge

Otra og Rauma var på vei til vestlandet for å rydde minefelt, og «Otra» befant seg i Oslofjorden den 9. april 1940 da Norge ble invadert. Skipet ble involvert i kampen om Horten havn.
Skipet ble sendt for å indentifisere de fremmede skipene i Oslofjorden, og kunne bekrefte ovenfor forsvaret i Horten og forsvarerne i Oscarsborg festning klokken 04.21 at de fremmede skipene var tyske.

I tysk eierskap

Tyskerne tok «Otra» som krigsbytte i kai ved Filtvet den 10. april 1940. Skipet ble satt inn i tysk tjeneste den 16. april som «NO 02 Togo».
Navnet «Togo» kommer av den tidligere tyske kolonien Togoland, som ble tapt etter første verdenskrig.
Den 25. mars 1941 ble skipet omdøpt til «V 5908 Togo», før den i april ble omdøpt til «V 6512 Togo».
Etter krigen ble V 6512 Togo satt inn i mineryddingsarbeidet i Norge og Østersjøen.

Tilbakelevering til Norge

Den 18. januar 1946 ble skipet gitt tilbake til Den kongelige norske marine og fikk igjen navnet «Otra».
Den 30. oktober samme år ble skipet omdøpt til KNM «Otra», etter nye navnnormer for norske skip.
Skipet ble så omgjort til et øvelseskip for minelegging.
Den 21. august 1959 ble skipet utrangert, og til slutt ble skipet solgt til en skraphandler i april 1963.
Silkeborg

Silkeborg er administrasjonssenter i Silkeborg kommune i Århus amt i Danmark med 43 158 innbyggere (per 2014). Byen er hovedby i Silkeborg kommune og ligger i svært kupert terreng i det midtjyske sjøhøyland (?) omgitt av skogkledde bakker og med Gudenåen rennende tett ved indre by. Det går rutebåter til Silkeborgsøerne og Himmelbjerget fra den lille havnen og blant disse båtene er det gamle dampskipet «Hjejlen» nok den mest kjente.
Silkeborg har stasjon og ligger på jernbanestrekningen mellom Skanderborg og Herning. Den er imidlertid først og fremst kjent som «bilbyen» på grunn av sine mange bilforretninger som ligger rett ved Primærrute 15, som går gjennom den nordlige delen av byen. Silkeborg ligger i Region Midtjylland.

Historie

Inntil 1662 ble Silkeborg len administrert fra Silkeborg slott. Slottet omtales så langt tilbake som på 1400-tallet. Lenet ble avløst av Silkeborg amt, som ble nedlagt i 1793. 
Silkeborgs nyere historie startet rundt 1844 da Michael Drewsen fikk tillatelse til å anlegge en papirfabrikk ved Gudenåen. Imidlertid er byens eldste bygning Silkeborg hovedgård fra 1767, som i dag inneholder Silkeborg Museum. 
Byen hadde imidlertid ikke utviklet seg særlig i de siste hundrede årene før Drewsen kom til byen. Jernbanens ankomst i 1871 satte ytterligere fart i utviklingen og det ble anlagt like gater og rette vinkler. 
I 1842–55 hørte Silkeborg inn under sogneforstanderskapet i den tilstøtende landkommunen. I 1846 fikk byen status som handelsplass. I 1855 ble Silkeborg Handelsplads en selvstendig kommune under Skanderborg amtsrådskrets. Kommunen ble skilt ut fra amtsrådskretsen i 1900 og 1. januar 1900 ble Silkeborg opphøyet til kjøpstad 
Etter kommunalreformens ikrafttreden i 2007 består Silkeborg kommune av de gamle Silkeborg, Gjern, Kjellerup og Them kommuner.
Griegakademiet

Griegakademiet – Institutt for musikk (tidligere Bergen Musikkonservatorium) var fra 1995 en del av det humanistiske fakultet ved Universitetet i Bergen. Akademiet ble grunnlagt av Torgrim Castberg i 1905 og hadde rundt 200 studieplasser. I 1928 ble ledelsen overtatt av fiolinisten Arve Arvesen. Instituttet hadde lokaler i Nygård skole i Bergen sentrum. Instituttleder var professor Frode Thorsen.
Griegkademiet tilbød høyere utdanning på bachelor-, master- og doktorgradsnivå innen musikkutøving (inklusive jazz), komposisjon, musikkpedagogikk (i samarbeid med Høgskolen i Bergen),musikkterapi og etnomusikologi. Folkemusikkarkivet Arne Bjørndals samling hørte til Griegakademiet. 
Den 1. januar 2017 ble Griegkademiet innlemmet i et nytt fakultet for kunst, musikk og design ved Universitetet i Bergen.
Lyngmåler

Utseende

En middelsstor (vingespenn 22 – 30 mm), slank måler. Det to kjønnene er markert ulike. Hannen har fjærformede antenner, og vingene virker vanligvis mer brune enn lyse. Forvingen er lyst brungul med spredte, brune flekker, tre bølgete, brune tverrbånd og bredt brun ytterkant. Ofte er de brune tverrbåndene uregelmessige og delvis sammenløpende, noen ganger er vingen nesten helt brun. Bakvingen har vanligvis to brune tverrbånd og smalere brun ytterkant. Hunnen har trådformede antenner og vingene er nesten alltid mer lyse enn brune. Vingenes grunnfarge er brunlig hvit, og de brune tverrbåndene er smalere enn hos hannen, vanligvis forholdsvis regelmessige. Vingenes brune ytterkant er smalere enn hos hannen eller helt manglende.
Larven er meget variabel i fargen, og kan være belkt grønn eller mørkt brungrå. Den er naken.

Levevis

Denne arten er knyttet til lyngheier, der den oftest er tallrik. Larvene lever på røsslyng (Calluna vulgaris), andre lyng-arter (poselyngslekta) men de kan også spise en lang rekke andre busker og urter. De voksne målerne flyr om dagen i mai – juni.

Utbredelse

Lyngmåleren finnes i Palearktis, inkludert det meste av Europa, Lilleasia, det vestlige Sibir, Sentral-Asia og Tibet. I Norge er den vanlig nord til den nordlige delen av Nordland.
Europacupen (bandy)

Europacupen er en årlig konkurranse for bandyklubber i Europa og ble avholdt første gang i 1974.
Turneringen har blitt dominert av klubber fra Russland (inntil 1991 Sovjetunionen) og Sverige. Disse tre nasjoner er de eneste vinnere av turneringen til dags dato.
Fra 2003 ble turneringen avholdt i sammenheng med den svenske klubbturneringen Bandy World Cup. Europacupen har ikke blitt arrangert siden 2009.
Petter Ølberg

Bakgrunn og virke

Ølberg er utdannet sosialøkonom og begynte i 1986 som aspirant i Utenriksdepartementet. I 1999 ble Ølberg utnevnt til ministerråd ved Norges ambassade i Bonn i Forbundsrepublikken Tyskland, der faren Per Martin Ølberg hadde flere stasjoneringer, også som ambassadør. Ølberg ble i 2009 utnevnt til ambassadør i Jordan. Sideakkreditering som ambassadør i Bagdad i Irak fulgte senere samme år.  Fra 2014 var han tilbake i Utenriksdepartementet i Oslo som ekspedisjonssjef. I september 2017 tiltrådte Ølberg som norsk ambassadør i Berlin.
Ølberg har vært leder for Norsk Tjenestemannslag i Utenriksdepartementet. Han er sønn av ambassadør og statssekretær Per Martin Ølberg. 
Kongen utnevnte i 2010 Ølberg til ridder av 1. klasse av Den Kongelige Norske Fortjenstorden «for embetsfortjeneste». I 2018 ble han forfremmet til kommandør.
Yrkesopplæringsnemnd

Historikk

Ved fagopplæringsloven av 1980 ble det opprettet yrkesopplæringsnemnder i alle fylker (§ 7). Oppnevnelsen ble foretatt av fylkestinget, evt. delegert til fylkesutvalget (§ 7). Nemnda skulle ha 7 medlemmer, oppnevnt av partene i arbeidslivet og fylkeskommunen, samt en lærlingrepresentant. Nemndas funksjonstid var den samme som fylkestingets, dvs. 4 år, og den skulle ha sitt eget sekretariat med leder (§ 7). Yrkesopplæringsnemnda hadde på vegne av fylkeskommunen det administrative ansvaret for gjennomføring av fagopplæringsloven, samt et utviklingsansvar for fagopplæringen. Nemnda godkjente lærebedrifter (§ 4) og formidlet elevene til disse (§ 3). Yrkesopplæringsnemnda skulle oppnevne rådgivende yrkesutvalg ved de skolene som ga yrkesopplæring (§ 7), som bl.a. tok seg av faglige undervisningsspørsmål. Yrkesopplæringsnemnda fikk også ansvar for å oppnevne prøvenemnder for de fag som det var prøvekandidater i (§ 22), og utstede fagbrev/svennebrev på grunnlag av bestått fagprøve/svenneprøve (§ 19).
Bestemmelsen om yrkesopplæringsnemnder ble videreført i opplæringsloven av 1998 (§ 12-3), som er gjeldende lov. Fylkeskommunen forbereder saker til nemnda, og nemnda skal uttale seg i alle saker av betydning for fag- og yrkesopplæringen før fylkeskommunen gjør vedtak i saken (§ 4-8). Nemnda skal ha medlemmer som sikrer en bred innsikt i både fag- og yrkesopplæring og nærings- og sysselsettingsspørsmål. Fylkeskommunene bestemmer hvem som skal sitte i nemnda, men representanter for partene i arbeidslivet er obligatorisk, og disse skal være i flertall. Det er også obligatorisk med elevrepresentasjon i nemnda.
Yrkesopplæringsnemnda skal ha sin egen administrasjon med faglig og administrativ leder i direkte instruksjonsforhold til nemnda. Sekretariatet kan inngå som en større organisatorisk enhet i fylkeskommunen, men må da kunne identifiseres i form av en avdeling/seksjon innenfor denne enheten. Fylkeskommunen forbereder saker til nemnda, og nemnda skal uttale seg i alle saker av betydning for fag- og yrkesopplæringen før fylkeskommunen fatter vedtak i saken (§ 4-8).

Arkiv

Arkivmateriale etter yrkesopplæringsnemnda vil i hovedsak bestå av møtebøker, evt. også saks- og korrespondansearkiv. Det vil også være relevant dokumentasjon i fylkesskolesjefens arkiv ved fylkeskommunenes sentraladministrasjon. Arkivmateriale fra nyere tid oppbevares av fylkeskommunene selv. Eldre arkiv vil være avlevert et fylkesarkiv eller interkommunalt arkiv.
De instructione principis

De instructione principis (Om utdannelsen til en monark) er et latinsk verk av den walisiske forfatteren Gerald av Wales fra begynnelsen av 1200-tallet. Boken er delt i tre «Distinksjoner». Den første handler om moralske forskrifter og refleksjoner; den andre og tredje handler om historien på siste halvdel av 1100-tallet med fokus på karakteren og handlingene til kong Henrik II av England og spesielt hans strid med kongene av Frankrike, Ludvig VII og Filip II August, og med hans egne fire sønner, Henry den unge konge, Geoffrey, hertug av Bretagne, Rikard, grev av Poitou og Johan uten land.
Gerald var lærd i klassisk, bibelsk og middelalderens latinske litteratur, og i dette verket siterer han Bibelen, Servius (kommentator av Vergil), Gildas, Itinerarium Regis Ricardi (en latinsk fortelling om Rikard av Englands korstog), og mange andre verker. I og med at hensikten var å oppdra monarken er verkets emne, spesielt i den såkalte første distinksjon, minner en del om det nesten samtidige norske middelalderverket Kongespeilet.
Oda Nobunaga

Bakgrunn

Han var sønn av Oda Nobuhide, en av tre stedfortredende shugo som styrte områder i provinsen Owari.

Daimyo

Etter at faren døde i 1551, begynte Oda et liv bestående av kontinuerlig krig for å erobre nye områder. I 1560 vant han et slag ved Okehazama mot en hær som var over 10 ganger så stor som hans egen. Nobunaga er kjent for å være den første som brukte musketten effektivt i det japanske militære. I denne perioden krevde det en enorm taktisk overlegenhet grunnet pil og buen sin overlegenhet. 
Før han døde i 1582 hadde Oda erobret omtrent en tredjedel av Japans daimyōer. Målet hans var å forene Japan til en helhetlig nasjon og ideologien hans ble ført videre av Toyotomi Hideyoshi og Tokugawa Ieyasu. I motsetning til disse var han noenlunde tolerant overfor kristendommen, men arbeidet for et mer sekularisert Japan. Mange av slagene hans var ikke bare for å sikre flere provinser under Oda-klanen sitt banner, men også for å minske makten og innflytelsen som buddhistmunkene hadde.
Nobunaga ble etterhvert viden beryktet for brutal undertrykkelse av sine mest innbitte motstandere, som eliminerte dem som nektet å samarbeide eller gi etter for hans krav. Han var både en dyktig forretningsmann og økonomisk reformator, som la strategier på både mikro- og makroøkonomiske plan.
Han begikk selvmord for å unngå å bli tatt til fange da Akechi Mitsuhide gikk til opprør mot ham.
Trafalgar House

Historie

Selskapet ble utviklet av en ung entreprenør som het Nigel Broackes, hvis interesser i aksjehandel og eiendomsutvikling brakte ham i kontakt med styret i Eastern International Investment Trust, en liten Trust som er notert på London Stock Exchange. I 1959, Broackes kjøpte en 42 prosent eierandel i Easten Prooerty's datterselskap, Eastern International Property Investmets. To år senere slo Broackes  seg sammen med Commercial som kjøpte aksjer i EIPI og en virket som en finansiell støttespiller for @eiendomsutvikling. Nesten umiddelbart etter at EIPI kjøpte en 55 prosent eierandel i Commercial Union's datterselskap, Westminster & Kensington Freeholds og dermed skaffet de seg kontroll over en eiendelsportefølje 3,3 m ilion Pund med en egenkapital på bare 550 Pund. De valgte Trafalgar House som navnet på dette selskapet .
La Révolution surréaliste

La Révolution surréaliste (Den surrealistiske revolusjonen) var et tidsskrift utgitt av surrealistene i Paris. Tolv nummer ble utgitt mellom 1924 og 1929. 
Kort etter publiseringen av det første surrealistiske manifestet utga André Breton det første nummeret av La Révolution surréaliste  1. desember 1924.
Pierre Naville og Benjamin Péret var redaktører fra begynnelsen og de utformet tidsskriftet med et konservativt, vitenskapelig tidsskrift kalt La Nature som forbilde. Denne utformning var maksimal villedende og til surrealistenes fryd forårsaket La Révolution surréaliste gjentatte ganger skandale og var revolusjonært. Tidsskriftet var orientert mot litteratur, og de fleste sidene var fylt med tekst, men inneholdt også reproduksjoner av kunst, med verk av blant andre Giorgio de Chirico, Max Ernst, André Masson og Man Ray.
Tidsskriftet ble etterfulgt av Le Surréalisme au service de la révolution (1930-1933) og Minotaure (1933-1939) som hovedtalerør for surrealistgruppen i Paris.
Sports Car Club of America

Sports Car Club of America, ofte forkortet SCCA, er en amerikansk bilsportsorganisasjon som administrerer ulike konkurranseserier innen racing og rally.
SCCA ble dannet i 1944 av en gruppe sportsbilentusiaster. I 1951 grunnla de det nasjonale sportsbilmesterskapet SCCA National Sports Car Championship. Fra begynnelsen på 1960-tallet var SCCA med og organiserte sportsbil-VMs amerikanske delkonkurranser og var også involvert i å arrangere USAs Grand Prix. SCCA grunnla også seriene United States Road Racing Championship, Trans-Am Series og Can-Am.
Universal Mobile Telecommunications System

Universal Mobile Telecommunications System (eller UMTS) er en teknologi for tredje generasjons mobiltjenester (3G) i mobilnett, og anvendes for å tilby overføring av data og bilde fra eller til mobiltelefoner. Det ble tatt i bruk kommersielt fra 2001, først i Japan av DoCoMo.
UMTS ble utviklet for å utfylle mobilstandarden GSM, som brukes for mobil taletelefoni over hele verden. Radiokommunikasjonssystemet i UMTS er basert på kodet kanalaksess (CDMA), mens delen som ruter samtaler bygger på tidsdelt kanalaksess (TDMA). 
UMTS øker overføringshastigheten for data i forhold til i GSM-nettet, i første omgang til 384 kilobits pr. sekund (kbps). Fra 2007 bygger Telenor og Telia ut såkalt turbo-3G med HSDPA-teknologi, som utvider UMTS-nettets datakapasitet til ca. 2 megabits pr. sekund (Mbps).
UMTS sendes vanligvis i 2100 Mhz-båndet, og på den frekvensen er rekkevidden kortere enn i 900- og 1800 MHz båndene, som brukes for GSM. Konsesjonene som ble utlyst i mange europeiske land ved årtusenskiftet forutsatte at WCDMA skulle benyttes for å sikre at man kunne benytte samme utstyr (mobiltelefon) i alle land.
Skifte eiendom

Skifte eiendom (også skrevet Skifte Eiendom) var frem til mai 2017 et forretningsområde i Forsvarsbygg. Skifte eiendom ble etablert i 2001 som et ledd i omstillingen av Forsvaret. Hensikten var å avhende eiendommer som Forsvaret ikke lenger har bruk for. Da Skifte eiendom ble opprettet, forvaltet Forsvaret cirka seks millioner kvadratmeter bygningsmasse, og det ble i 2005 vedtatt at totalt 2,5 millioner kvadratmeter bygningsmasse skulle utrangeres. Skifte eiendoms oppgaver ivaretas nå i avdelingen for prosjekt og avhending i Forsvarsbygg.

Virke

Skifte eiendom var et selvstendig forretningsområde under Forsvarsbygg som avhendet militære eiendommer i samsvar med Stortingets mål og retningslinjer. Alle avhending av statlig eiendom er regulert av Avhendingsinnstruksen av 1997. Grunnprinsippet er at avhendingen skal skje på den måten som gir det beste økonomiske resultatet for staten. Dette kan skje ved at eiendommen selges gjennom en budrunde eller til en uavhengig fast takst. Staten har fortrinnsrett til all forsvarseiendom som skal avhendes. Dersom ingen statlige aktører ønsker å overta, kan kommunen eller fylkeskommunen kjøpe eiendommen til verditakst. 
Når Skifte eiendom avhendet en eiendom skjedde dette ved salg av eiendommen «as is», ved skring/riving eller ved miljøsanering. Skifte eiendom sitt ansvar omfattet miljøopprydding, tilrettelegging for sivil bruk og hele prosessen frem til nye eiere overtok. 
I tillegg til å avhende tidligere militære eiendommer, tilbød Skifte eiendom tjenester til andre aktører i samfunnet, og hadde rammeavtaler med blant andre Direktoratet for samfunnssikkerhet og beredskap (DSB) og Helse Sør-Øst. Skifte eiendom var det forretningsområdet i Forsvarsbygg som leverte alle tjenester knyttet til avhending av eiendommer og rådgivingstjenester ble etterhvert også en sentral del av Skifte eiendom sitt virke. 
Skifte eiendom har totalt tilbakeført 2,5 milliarder kroner tilbake til Forsvaret siden opprettelsen i 2001 og frem til 2009. I samme periode omsatte organisasjonen for 4,5 millioner kroner.

Organisasjon

Skifte eiendom hadde om lag 40 medarbeidere med ledelse og stab i Oslo. Organisasjonen ble i flere år ledet av direktør Roger Jenssen.
Skien Ishockeyklubb

Medlemmers verv i forbund (NIHF)

Kyrre Haugen nestleder i barne- og ungdomsutvalget 1995/1998.
Zhongyuanmandarin

Zhongyuanmandarin (tradisjonell kinesisk: 中原官話, forenklet kinesisk: 中原官话, pinyin: Zhōngyuán guānhuà) er en dialektgruppe innen det kinesiske språket mandarin. Det er talemålet i Henan, de sentrale deler av Shaanxi og den sørlige del av Shandong, de områder som utgjør den sentralkinesiske slette. 
Språket tales også i store deler av Xinjiang vest i Folkerepublikken Kina, ettersom en stor del av den kinesiske tilvandring dit er skjedd fra den sentralkinesiske slette.
Zhongyuanmandarin betraktes som en av røttene til moderne standard mandarin.